શીર્ષક: જ્યારે એક દીકરાની જુબાનીથી તેના 'પિતા'ને 5000 વર્ષની સજા મળી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
"શું મને હજી પણ તેનો ભય લાગી રહ્યો હતો? હા, હું ડરી રહ્યો હતો પરંતુ મારે તેમની વિરુદ્ધ નિવેદન આપવાનું હતું. હું એ લોકો માટેનો અવાજ બનવા માગતો હતો, જે હવે અહીં હાજર રહી શકે તેમ નથી."

આ શબ્દો છે પોતાના પિતા વિરુદ્ધ જુબાની આપનારા 41 વર્ષના ઓસોરિયોના. 

ઓસોરિયોની મુશ્કેલીની શરૂઆત 6 ડિસેમ્બર 1982ની વહેલી સવારે શરૂ થઈ હતી. તે વખતે ઓસોરિયો પાંચ વર્ષના હતા. 

માતાપિતા અને છ ભાઈબહેનો સાથે તેઓ ઘરમાં ઊંઘી રહ્યા હતા. તે વખતે લોપેઝ અને ગ્વાટેમાલાના અમેરિકામાં તાલીમ પામેલા સ્પેશિયલ ઑપરેશન્સ યુનિટના 50 સૈનિકો ગામમાં ઘૂસી આવ્યા. 

આ સૈનિકો કૅબાઇલ્સ તરીકે જાણીતા હતા.

આ ઍન્ટિ-ગેરીલા સૈનિકોને ઉત્તર ગ્વાટેમાલાના અંતરિયાળ વિસ્તારમાં આવેલા જંગલમાં મોકલવામાં આવ્યા હતા. 

બળવાખોરોએ હુમલો કરીને 21 સૈનિકોને મારી નાખ્યા તે પછી સૈનિકોને આ ગરીબ વિસ્તારમાં વળતો હુમલો કરવા માટે મોકલાયા હતા. 

સેના પર શંકા ના જાય તે માટે સૈનિકોએ બળવાખોરો જેવી જ વેશભૂષા ધારણ કરી હતી. 

ગેરીલા બનીને આવેલા કૅબાઇલ્સ એક પછી એક ઘરમાં લાકડાંનાં નબળાં બારણાં પર બંદૂકોની કૂંદલી મારીને ખોલવા ધમકાવવા લાગ્યા. 

એ હત્યાકાંડ...

ઓસોરિયાના ડરી ગયેલા પિતાએ બારણું ખોલ્યું કે સૈનિકોએ તરત તેમને પકડીને દોરડેથી બાંધી દીધા. 

દોરડાનો બીજો છેડો તેની માતાના ગળામાં નાખીને સમગ્ર કુટુંબને ગામના ચોકમાં લઈ જવામાં આવ્યું. 

આ રીતે ગામના લોકોને એકઠા કર્યા પછી મહિલાઓ અને નાનાં બાળકોને ચર્ચમાં એકઠાં કરાયાં, જ્યારે પુરુષોને અને મોટા છોકરાઓને સ્કૂલમાં ભેગા કરાયા.

ઓસોરિયોને યાદ છે કે સૈનિકોએ પુરુષોની પૂછપરછ શરૂ કરી તે પછી બૂમબરાડા અને રાડારાડ સંભળાવા લાગી હતી. 

એક પછી એક પુરુષની હત્યા કરી દેવામાં આવી અને તેમના મૃતદેહોને ગામના કૂવામાં નાખી દેવામાં આવ્યા.

ઓસોરિયો કહે છે, "પુરુષોને પતાવી દીધા પછી તે સૈનિકો સ્ત્રીઓ અને બાળકો પાસે આવ્યા હતા." 

એ ગામનું નામ ડોસ એરેસ છે, જેને આજે પણ સૌથી ગમખ્વાર હત્યાકાંડ માટે યાદ કરાય છે, કેમ કે ગામના 200 જેટલા લોકોની હત્યા કરી દેવાઈ હતી. 

તમે આ વાંચ્યું કે નહીં?

આ લડાઈમાં બે લાખ લોકોનાં મોત થયાં 

ગ્વાટેમાલાની સેના અને માર્ક્સવાદી ગુરીલાઓ વચ્ચેની લડાઈમાં કુલ બે લાખથી વધુ લોકો માર્યા ગયા હતા. 

માર્યા ગયેલામાં મોટી સંખ્યા મૂળ નિવાસી માયન લોકોની પણ હતી. 

સેનાનો આરોપ હતો કે માયન ગેરીલાઓને સાથ આપી રહ્યા છે. 

1996માં ગૃહયુદ્ધના અંત પછી ગ્વાટેમાલાની નાગરિક...